«ΤΟ ΕΚΠΑ ΣΤΗΝ ΠΟΛΗ»

Ο κύκλος επιμορφωτικών, πολιτιστικών και καλλιτεχνικών δράσεων υπό τον τίτλο «Το ΕΚΠΑ στην Πόλη» συνεχίστηκε δυναμικά και κατά το ακαδημαϊκό έτος (2025-2026). 
Συνολικά, πραγματοποιήθηκαν οι ακόλουθες εκδηλώσεις:

1. ΕΠΕΤΕΙΑΚΕΣ ΕΚΔΗΛΩΣΕΙΣ
· Μαραθώνιος Ποίησης ΙΙΙ. Παρασκευή 20 Μαρτίου 2026. Προπύλαια & Μεγάλη Αίθουσα ΕΚΠΑ. 
· «2ος Φοιτητικός Ποιητικός Διαγωνισμός του Εθνικού και Καποδιστριακού Πανεπιστημίου Αθηνών». Φέτος, ο διαγωνισμός αφορούσε στη συγγραφή ποιήματος με θέμα: «ΔΑΣΚΑΛΟΙ ΚΑΙ ΜΑΘΗΤΕΣ». Τα χρονικά όρια του διαγωνισμού ορίζονται από 1ης Οκτωβρίου 2025 έως 20ης Φεβρουαρίου 2026. Επίδοση βραβείων και επαίνων στις 20 Μαρτίου 2026, στο πλαίσιο του Μαραθώνιου Ποίησης ΙΙΙ. 
· “In Search of the Common Good” [Πρώτος επίσημος εορτασμός από το ΕΚΠΑ της «Παγκόσμιας Ημέρας της Φιλοσοφίας». Συνδιοργάνωση: Τμήμα Φιλοσοφίας & Τμήμα Ι.Φ.Ε. ΕΚΠΑ]. Ομιλητής: Καθηγητής Michael Sandel (Harvard University). Πέμπτη 20 Νοεμβρίου 2025, Μεγάλη Αίθουσα ΕΚΠΑ.
· «2ο Φεστιβάλ Φιλοσοφίας»: «Φιλοσοφία και ύπαρξη». Τετάρτη 20 Μαΐου 2026, αίθριο του ιστορικού κτηρίου του ΕΚΠΑ (οδός Πανεπιστημίου 30).
· Παγκόσμια Ημέρα Περιβάλλοντος: ΤΑ ΦΥΤΑ ΚΑΙ ΤΑ ΖΩΑ ΣΤΗΝ ΟΜΗΡΙΚΗ ΠΟΙΗΣΗ. Αναζητώντας την απαρχή της διαχρονικής βιοποικιλότητας του ελλαδικού χώρου. Παρασκευή 5 Ιουνίου 2026, Αμφιθέατρο Ιωάννης Δρακόπουλος.

2. ΙΔΙΑΙΤΕΡΕΣ ΕΝΟΤΗΤΕΣ

«Λόγος και Γνώση στην Πόλη του 21ου αιώνα»
· «Λόγος, Γνώση, Πόλις: Θα επιβιώσουν με την Τεχνητή Νοημοσύνη;» [Υπεύθυνη: Κίρκη Κεφαλέα]. Ομιλητής: Ομ. Καθηγητής Νίκος Χριστοδουλάκης. Τετάρτη 5 Νοεμβρίου 2025, Μεγάλη Αίθουσα ΕΚΠΑ. 
· «Από τον Μαραθώνα στη Μαριούπολη: ξαναγράφοντας την ιστορία της Ευρώπης για τη δεκαετία του 2020» [ενότητα: «Λόγος και Γνώση στην Πόλη του 21ου αιώνα». Υπεύθυνη: Κίρκη Κεφαλέα]. Ομιλητής: Ομ. Καθηγητής Roderick Beaton. Τρίτη 20 Ιανουαρίου 2026, Μεγάλη Αίθουσα ΕΚΠΑ. 
· Παράξενα μέρη – δύσκολες ημέρες: Μία πηγή έμπνευσης από την Ελλάδα» [Υπεύθυνη: Κίρκη Κεφαλέα]. Ομιλήτρια η διεθνούς φήμης βρετανίδα πεζογράφος Victoria Hislop. Τρίτη 19 Μαΐου 2026, στη Μεγάλη Αίθουσα του ΕΚΠΑ. 

«Ποίηση: το αρνητικό της σιωπής»
· «Ποίηση, Αθλητισμός και Ευεξία» [Υπεύθυνη: Τζίνα Καλογήρου]. Δευτέρα 26 Ιανουαρίου 2026, Μεγάλη Αίθουσα ΕΚΠΑ.
·  «Καρδιά και Ποίηση» [Υπεύθυνη: Τζίνα Καλογήρου]. Πέμπτη 26 Φεβρουαρίου 2026, Μεγάλη Αίθουσα ΕΚΠΑ.

3. ΔΙΑΛΕΞΕΙΣ
· Νέοι, σταδιοδρομία & ψηφιακή εποχή: Επαναπροσδιορίζοντας τον επαγγελματικό προσανατολισμό σ’ έναν κόσμο που αλλάζει. Δύο διαλέξεις, από το Εργαστήριο Συμβουλευτικής Επιστήμης και Επαγγελματικής Σταδιοδρομίας (Διευθύντρια: Κατερίνα Αργυροπούλου). Παρασκευή 27 Μαρτίου 2026, Αμφιθέατρο Ιωάννης Δρακόπουλος: «Υποστηρίζοντας τους νέους για επαγγελματικές διαδρομές που ευθυγραμμίζονται με τη νέα πραγματικότητα». Εισηγήτριες: Κατερίνα Αργυροπούλου, Αναπληρώτρια Καθηγήτρια ΕΚΠΑ ~ Ασπασία Καραβία, Σύμβουλος Σταδιοδρομίας MSc., Υποψήφια Διδάκτορας ΕΚΠΑ & Δευτέρα 11 Μαΐου 2026, Αμφιθέατρο Ἀλκης Αργυριάδης: «Η τεχνητή νοημοσύνη ως σύμμαχος στην επαγγελματική πορεία. Ο ρόλος της Συμβουλευτικής Σταδιοδρομίας». Εισηγήτριες: Κατερίνα Αργυροπούλου, Αναπληρώτρια Καθηγήτρια ΕΚΠΑ ~ Ολυμπία Χαϊδεμενάκη, Εκπαιδεύτρια Ενηλίκων, Σύμβουλος Σταδιοδρομίας MSc.

4. ΑΦΙΕΡΩΜΑΤΑ
· Να ’σαι καλά, δάσκαλε! «Δάσκαλοι και μαθητές: ματιές στη λογοτεχνική ζωή του 20ού και 21ου αιώνα» [Υπεύθυνη εκδήλωσης: Δώρα Μέντη]. Δευτέρα 13 Οκτωβρίου 2025, Αμφιθέατρο «Ιωάννης Δρακόπουλος». 
·  «Ο κριτικός Παλαμάς». Παρουσίαση του 21ου τόμου των Απάντων Κωστή Παλαμά. Τετάρτη 10 Δεκεμβρίου 2025, αίθουσα πολλαπλών χρήσεων του Πολιτιστικού Κέντρου «Κωστής Παλαμάς» του ΕΚΠΑ (Ακαδημίας 48 και Σίνα).
· Να ’σαι καλά, δάσκαλε! «Δάσκαλοι και φοιτητές» [Υπεύθυνη εκδήλωσης: Δώρα Μέντη]. Δευτέρα 12 Ιανουαρίου 2026, Αμφιθέατρο «Ιωάννης Δρακόπουλος». 
· C.I.V.I.S. Sustainability Challenge 2026. Ένα διήμερο βιωματικό Workshop συνεργατικής μάθησης και κοινωνικής καινοτομίας για φοιτήτριες και φοιτητές από όλα τα Τμήματα του ΕΚΠΑ, μία δράση που υλοποιείται στο πλαίσιο της Συμμαχίας Ευρωπαϊκών Πανεπιστημίων CIVIS. Παρασκευή 27 & Σάββατο 28 Μαρτίου 2026, Μουσείο Λαϊκής Τέχνης και Παράδοσης «Αγγελική Χατζημιχάλη» (Αγγ. Χατζημιχάλη 6, Πλάκα). 
· Να ’σαι καλά δάσκαλε! «Με όποιον δάσκαλο καθίσεις…». Δευτέρα 27 Απριλίου 2026, Φιλοσοφική Σχολή ΕΚΠΑ, Αίθουσα 209.
· «Λογοτεχνική περιδιάβαση στην ιστορία του ΕΚΠΑ: 189 χρόνια από την ίδρυσή του». Τετάρτη 3 Ιουνίου 2026, αμφιθέατρο «Άλκης Αργυριάδης».

5. ΣΥΝΑΥΛΙΕΣ
· «Ο ΛΥΡΙΚΟΣ ΜΙΚΗΣ ΘΕΟΔΩΡΑΚΗΣ: 100 χρόνια από τη γέννηση του συνθέτη. Τραγούδια του Μίκη Θεοδωράκη, σε επεξεργασίες για συμφωνική ορχήστρα, τραγουδιστές και χορωδία. Συντελεστές: Φιλαρμόνια Ορχήστρα Αθηνών (Μουσική Διεύθυνση: Νίκος Μαλιάρας), Μαρία Φαραντούρη & Τάσης Χριστογιαννόπουλος. Συμμετείχε η Ακαδημαϊκή Χορωδία Νέων Αθηνών (ΑΧΝΑ). Κυριακή 26 Οκτωβρίου 2025, Αμφιθέατρο «Ιωάννης Δεσποτόπουλος» Ωδείου Αθηνών (Ρηγίλλης & Βασιλέως Γεωργίου Β΄ 17-19, Αθήνα). 
· «Η Αλίκη Καγιαλόγλου τραγουδά Μάνο Χατζιδάκι: 100 χρόνια από τη γέννηση του συνθέτη». Δευτέρα 8 Δεκεμβρίου 2025, Μεγάλη Αίθουσα ΕΚΠΑ. 
· Συναυλία της χορωδίας της Σχολής Εικαστικών και Παραστατικών Τεχνών του Πανεπιστημίου του Missouri: “Our Corner of the Earth”. Τρίτη 10 Μαρτίου 2026, Μεγάλη Αίθουσα ΕΚΠΑ.
· Συναυλία της ορχήστρας παραδοσιακών οργάνων του κινεζικού Πανεπιστημίου της Nanjing (Nanjing University Traditional Instruments Orchestra). Τετάρτη 29 Απριλίου 2026, Μεγάλη Αίθουσα του ΕΚΠΑ. 

6. ΕΚΠΟΜΠΕΣ
«Εικαστικές Ανιχνεύσεις. Μικρές Τομές στη Νεοελληνική Τέχνη» 
Σειρά εκπομπών που επιμελείται και παρουσιάζει ο Καθηγητής Ιστορίας της Τέχνης Δημήτρης Παυλόπουλος από τη συχνότητα της PemptousiaTV
14η εκπομπή: Απαρχές της τυπογραφίας στην Ευρώπη
15η  εκπομπή: Απαρχές της τυπογραφίας στην Ελλάδα
16η εκπομπή: Μνήμη Μαρίας Κωνσταντουδάκη-Κιτρομηλίδου
17η εκπομπή: Η συμβολή του Πασχάλη Μ. Κιτρομηλίδη στην πνευματική ζωή
18η εκπομπή: Η ΕΚΘΕΣΗ «ΠΡΩΤΟΛΕΙΑ. ΑΠΟ ΤΗΝ ΠΡΩΙΜΗ ΓΡΑΦΗ ΣΤΟ ΩΡΙΜΟ ΕΡΓΟ»
19η εκπομπή: Η πολλαπλή προσφορά του Ιδρύματος Ιωάννου Φ. Κωστοπούλου
20η εκπομπή: Η ζωγράφος, ψηφιδογράφος και πεζογράφος Λυδία Σαρρή
21η εκπομπή: Ο αγωνιστής εικαστικός δημιουργός Φώτης Σαρρής

7. ΕΚΔΟΣΕΙΣ
[bookmark: _GoBack]Από τις εκδόσεις του Εθνικού και Καποδιστριακού Πανεπιστημίου Αθηνών, κυκλοφορήθηκε (Αθήνα, 2025) το βιβλίδιο, Θαλασσουργώντας με τις λέξεις: Ο ποιητής Τάσος Γερμενής (ISBN 978-960-466-365-1), υπό την επιστημονική επιμέλεια της καθηγήτριας Τζίνας Καλογήρου, σε σχεδιασμό και τυπογραφική επιμέλεια της Δρος Ευγενίας Παγάνη και με πρόλογο του καθηγητή Αχιλλέα Χαλδαιάκη. Πρόκειται για την πρώτη έκδοση που πραγματοποιείται στο πλαίσιο των επιμορφωτικών, πολιτιστικών και καλλιτεχνικών δράσεων «Το ΕΚΠΑ στην Πόλη» και ειδικότερα της ενότητας «Ποίηση: Το Αρνητικό της Σιωπής». Στην έκδοση, δημοσιεύονται κείμενα των καθηγητριών του ΕΚΠΑ Μαρίας Δημάκη-Ζώρα, Τζίνας Καλογήρου, Βάσως Οικονομοπούλου και Βίκυς Πάτσιου, τα οποία παρουσιάστηκαν σε τιμητική για τον Τάσο Γερμενή εκδήλωση που οργανώθηκε στις 13 Δεκεμβρίου 2024.

